alexandrainst/scandi-wiki huggingface dataset:
Horridocalia

se systematisk inndeling

Horridocalia er en slekt av biller som hører til familien skarabider (Scarabaeidae). De blir plassert i underfamilien hornbiller (Dynastinae). Slekten omfatter bare én kjent art.

Utseende 
En ganske stor (31-44 millimeter) og bred, brunsvart hornbille med gulbrune dekkvinger. Oversiden er tett og kraftig punktert. Hannen har et mer eller mindre langt, i spissen kløvet horn i pannen, og et bredt framspring på pronotum. Som vanlig hos hornbiller har den allometrisk vekst, slik at disse karakterene er mest framtredende hos store hanner. Pronotum er hvelvet og blankt, svært tett og kraftig punktert. Dekkvingene er hvelvede, dekket med brungul bestøvning, med rader av grove punkter. Beina er korte og kraftige, i alle fall delvis kledt med gule skjell. Hunnen mangler hornet på hodet og framspringet på pronotum, pronotum har dessuten en lengdefure.

Utbredelse 
Arten finnes i Sør-Amerika (Colombia).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Agaocephalini Burmeister, 1847 
 Slekten Horridocalia Endrödi, 1974 - bare én art:
 Horridocalia delislei Endrödi, 1974

Kilder 
 Dynastidae du monde- sjekkliste over artene 
 Pardo-Locarno, L.C, Grossi, P.C. & Rohringer, R.S. (2014) El escarabajo rinoceronte Horridocalia delislei Endrödi, 1974 en Colombia: Nuevos registros, redescripción del macho y descripción de la hembra (Coleoptera, Scarabaeoidea, Dynastinae). Bol. Cient. Mus. Hist. Nat. Univ. Caldas 18:

Eksterne lenker 
 

Hornbiller
Biller formelt beskrevet i 1974
Colombias insekter
Peltonotus

Se systematisk inndeling

Peltonotus er en slekt av biller som hører til gruppen hornbiller i familien skarabider (Scarabaeidae).

Utseende 
Middels store (gjerne 15-20 millimeter), noe blanke, kraftige skarabider. Slekten mangler horn eller knøler på hodet og ser ikke påfallende ut som hornbiller. På farge er de brunlige til svarte. Hannene kan kjennes på at det ytterste fotleddet og klørne på framføttene er sterkt forstørret.

Levevis 
Artene lever i skogsområder. De voksne billene finnes gjerne på blomstene av planter i myrkonglefamilien (Araceae)

Utbredelse 
Artene er utbredt i Sørøst-Asia, med særlig mange arter på Borneo og Sumatra.

Systematisk inndeling 
Slekten blir noen ganger plassert i gruppen praktskarabider (Rutelinae).

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Peltonotus Burmeister , 1847 
 Peltonotus adelphosimilis Jameson & Wada, 2004
 Peltonotus animus Jameson & Wada, 2009
 Peltonotus brunnipennis Benderitter, 1934
 Peltonotus cybele Jameson & Wada, 2009
 Peltonotus deltomentum Jameson & Wada, 2004
 Peltonotus favonius Jameson & Wada, 2009
 Peltonotus fujiokai Jameson & Wada, 2004
 Peltonotus gracilipodus Jameson & Wada, 2004
 Peltonotus karubei Muramoto, 2000
 Peltonotus kyojinus Jameson & Wada, 2004
 Peltonotus malayensis Arrow, 1910
 Peltonotus morio Burmeister, 1847
 Peltonotus mushiyanus Jameson & Wada, 2009
 Peltonotus nasutus Arrow, 1910
 Peltonotus nethis Jameson & Wada, 2004
 Peltonotus podocrassus Jameson & Wada, 2004
 Peltonotus pruinosus Arrow, 1910
 Peltonotus rubripennis Miyake & Yamaya, 1994
 Peltonotus silvanus Jameson & Wada, 2004
 Peltonotus similis Arrow, 1931
 Peltonotus sisyrus Jameson & Wada, 2004
 Peltonotus suehirogarus Jameson & Wada, 2004
 Peltonotus talangensis Jameson & Jakl, 2010
 Peltonotus tigerus Jameson & Wada, 2009
 Peltonotus vittatus Arrow, 1910

Referanser

Kilder 
 Jameson, M.L. og A. Drumont (2013) Aroid scarabs in the genus Peltonotus Burmeister (Coleoptera, Scarabaeidae, Dynastinae): key to species and new distributional data. ZooKeys 320: 63-95.

Eksterne lenker 
 
 Dynastidae du monde- sjekkliste over artene 
 Bilde av Peltonotus morio

Hornbiller
Dyr formelt beskrevet i 1847
Sørøst-Asias insekter
Ole Harbitz

Ole Harbitz (født 5. august 1950 i Drammen) er norsk sivilingeniør og tidligere direktør i Direktoratet for strålevern og atomsikkerhet (DSA). Han tiltrådte stillingen som direktør i 1992. Harbitz er utdannet sivilingeniør fra Norges tekniske høgskole (NTH) i 1975 med fagene teknisk fysikk, biofysikk og medisinsk teknologi. Han tok doktorgrad i fysikalsk biokjemi ved NTH i 1980. I 1995 gikk han hovedkurset ved Forsvarets høgskole.  

Harbitz var stipendiat ved lungeavdelingen på Regionsykehuset i Trondheim 1975–1979 og han jobbet som forsker ved Norsk institutt for næringsmiddelforskning 1979–1986. Han var ansatt i næringsmiddelseksjonen i Helsedirektoratet 1986–1988 og i Statens næringsmiddeltilsyn (SNT) 1988–1990. I 1990 tiltrådte han som avdelingsdirektør i SNT, Avdeling for kjemi og toksikologi, før han i 1992 ble direktør ved Statens institutt for strålehygiene, i dag DSA. Harbitz var faglig redaktør for boka Radioaktiv forurensning – betydning for landbruk, miljø og befolkning, som ble gitt ut på Landbruksforlaget i 1999.

Verv 
Harbitz hadde i mange år en rekke verv nasjonalt og internasjonalt knyttet til stillingen som DSA-direktør. Som direktør var han leder for Kriseutvalget for atomberedskap og han var medlem av universitetsstyret ved Norges miljø- og biovitenskapelige universitet på Ås. Videre satt han i styret for Framsenteret og han har vært medlem av International Nuclear Safety Advisory Group (INSAG), et rådgivende utvalg for generaldirektøren i Det internasjonale atomenergibyrået (IAEA). Harbitz var leder for den frivillige sammenslutningen Heads of European Radiological protection Competent Authorities (HERCA) i tre år (2009–2011).

Videre var han medlem av Wistutvalget, en departementsoppnevnt arbeidsgruppe på området strålemedisin, 1995–1996. Han var også medlem av et regjeringsoppnevnt granskningsutvalg som gjennomgikk det offentliges håndtering av kreft hos ansatte og studenter ved Norges lærerhøgskole i Trondheim/Den allmennvitenskapelige høgskolen (Rosenborgsaken), 2006–2007 (NoU 2007:9).

Eksterne lenker 
 
  Statens strålevern - offisielt nettsted

Norske sivilingeniører
Norske embets- og tjenestemenn
Personer fra Drammen kommune
Chalepides

Se systematisk inndeling

Chalepides er en slekt av biller som hører til gruppen hornbiller i familien skarabider (Scarabaeidae).

Utseende 
Middelsstore (10-15 millimeter), glatte, blankt svarte skarabider. De mangler horn eller knøler på hodet, kroppsformen er jevnt oval og de kan overflatisk minne om vannlevende biller som vannkalver eller vannkjær. På undersiden har de en del stive hår, oversiden er helt naken. Bein og antenner er temmelig korte.

Levevis 
I alle fall noen av artene har et halv-akvatisk levevis og lever på vannplanter, blant annet det problematiske ugresset vannhyasint (Eichhornia crassipes).

Utbredelse 
Artene er utbredt i Mellom- og Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Chalepides Casey, 1915
 Chalepides alliaceus (Burmeister, 1847)
 Chalepides anomalus Martínez, 1978
 Chalepides barbatus (Fabricius, 1781)
 Chalepides carinatus Joly & Escalona, 2002
 Chalepides comes Prell, 1936
 Chalepides dilatatus (Mannerheim, 1829)
 Chalepides eucephalus (Casey, 1915)
 Chalepides euhirtus Prokofiev, 2012
 Chalepides fuliginosus (Burmeister, 1847)
 Chalepides howdenorum Joly & Escalona, 2002
 Chalepides hydrophiloides (Burmeister, 1847)
 Chalepides luridus (Burmeister, 1847)
 Chalepides narcissus Martínez, 1978
 Chalepides osunai Joly & Escalona, 2002
 Chalepides unicolor (Endrödi, 1963)
 Arter inntil nylig regnet til denne slekten, nå overført til Dyscinetus:
 Chalepides dytiscoides (Arrow, 1911)
 Chalepides paradytis Ponchel & Dechambre, 2003

Eksterne lenker 
 
 Dynastidae du monde- sjekkliste over artene 
 Bilder av Chalepides barbatus

Hornbiller
Biller formelt beskrevet i 1915
Dyscinetus

Se systematisk inndeling

Dyscinetus er en slekt av biller som hører til gruppen hornbiller i familien skarabider (Scarabaeidae).

Utseende 
Middelsstore (10-15 millimeter), glatte, blankt svarte skarabider, ofte med en litt grønnlig glans. De mangler horn eller knøler på hodet, kroppsformen er jevnt oval og de kan overflatisk minne om vannlevende biller som vannkalver eller vannkjær. Oversiden er glatt og fint punktert. Antennene er korte og 10-leddete med en liten, tre-leddet kølle. På undersiden har de en del stive hår, oversiden er helt naken. Hannene har en forstørret indre klo på framføttene som er kløvet i spissen.

Levevis 
Larvene lever trolig som nedbrytere i jorden, gjerne på fuktige steder som rismarker. De er regnet som mindre betydelige skadedyr, men rapporter om skade i hager forekommer. De voksne billene kan komme i store mengder til lys om natten.

Utbredelse 
Artene er utbredt i Amerika, fra det sørlige USA til Argentina.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Dyscinetus Harold, 1869
 Dyscinetus australis Joly & Escalona, 2002
 Dyscinetus dubius (Olivier, 1789)
 Dyscinetus dytiscoides Arrow, 1911
 Dyscinetus fimosus (Herbst, 1789) 
 Dyscinetus gagatus (Burmeister, 1847)
 Dyscinetus imitator Ratcliffe, 1986
 Dyscinetus laevicollis Arrow, 1937
 Dyscinetus laevipunctatus Bates, 1888
 Dyscinetus martinezi Joly & Escalona, 2002
 Dyscinetus mendax Joly & Escalona, 2010
 Dyscinetus minor Chapin, 1935 
 Dyscinetus morator (Fabricius, 1798)
 Dyscinetus olivacea Höhne, 1923
 Dyscinetus ornaticaudus Ratcliffe, 1986
 Dyscinetus paradytis (Ponchel & Dechambre, 2003)
 Dyscinetus picipes (Burmeister, 1847)
 Dyscinetus plicatus (Burmeister, 1847)
 Dyscinetus questeli Chalumeau, 1982
 Dyscinetus rugifrons (Burmeister, 1847)
 Dyscinetus sculptus Dupuis, 2006
 Dyscinetus subsericeus (Burmeister, 1847)

Kilder 
 Generic Guide to New World Scarab Beetles - genus Dyscinetus 
 University of Florida - faktaark om Dyscinetus morator

Eksterne lenker 
 
 Dynastidae du monde- sjekkliste over artene 
 Tegning av Dyscinetus morator

Hornbiller
Dyr formelt beskrevet i 1869
Husby

Husby kan vise til:

Steder
Husby (Hedemora) 
Husby (Stockholm)
Husby tunnelbanestasjon – en stasjon på Stockholms tunnelbane
 Västra Husby – svensk tettsted i Söderköping kommune i Östergötlands län
Östra Husby – svensk tettsted i Norrköping kommune i Östergötlands län 

Husby gårdskapell – langkirke i Nesna

Personer
Olaf Husby (1878–1948) – norsk skytter som ble skytterkonge i 1910
Egil Husby (født 1943) – norsk forfatter
Per Husby (født 1949) – norsk jazzmusiker
Torgeir Husby (født 1951) – norsk lege med spesialitet innen psykiatri
Jon P. Husby (født 1953) – norsk politiker (Sp) og ordfører i Skaun
Kjell Arve Husby (født 1954) – norsk trener
Stig Roar Husby (født 1954) –  norsk tidligere langdistanseløper
Helge Husby (født 1956) – norsk felespelemann og folkesanger
Eva D. Husby (født 1956) – norsk politiker (Ap) og ordfører i Hasvik
Øivind Husby (født 1960) – norsk tidligere fotballspiller
Jan Thomas Mørch Husby (født 1966) – norsk stylist
Gudleik Husby (født 1967) – norsk maraton- og ultraløper
Arnfinn Halderaker Husby (født 1971) – norsk politiker (KrF)
Hans Jørgen Husby (født 1971) – norsk forfatter
Hans-Erik Dyvik Husby (1972–2021) – norsk vokalist, artist og skuespiller
Roar Husby (født 1979) – norsk fotballspiller
Line Victoria Husby (født 1983) – norsk programleder
Erioscelis

Se systematisk inndeling

Erioscelis er en slekt av biller som hører til gruppen hornbiller i familien skarabider (Scarabaeidae).

Utseende 
Middelsstore, blankt svarte skarabider uten horn eller knøler på hodet. Oversiden er naken og tydelig punktert.

Levevis 
Lite er kjent om disse billenes biologi, og larvene er helt ukjente. De voksne billene har blitt funnet på blomster av planter i myrkonglefamilien, og kommer av og til til lys om natten.

Utbredelse 
Artene er utbredt i Sør- og Mellom-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Erioscelis Burmeister, 1847
 Erioscelis columbica Endrödi, 1966
 Erioscelis emarginata (Mannerheim, 1829)
 Erioscelis peruana Saylor, 1946
 Erioscelis proba (Sharp, 1877)
 Erioscelis sobrina Höhne, 1921

Kilder 
 Generic Guide to New World Scarab Beetles - genus Erioscelis

Eksterne lenker 
 
 Dynastidae du monde- sjekkliste over artene 

Hornbiller
Dyr formelt beskrevet i 1847
Mimeoma

Se systematisk inndeling

Mimeoma er en slekt av biller som hører til gruppen hornbiller i familien skarabider (Scarabaeidae).

Utseende 
Middelsstore, gjerne gul- eller brunaktige skarabider. Oversiden er kraftig punktert og noe matt. Slekten ligner mye på artene i slekten Cyclocephala men skiller seg fra disse på at clypeus ("overleppen") er tilspisset foran, ikke avrundet eller innbuktet. Antennene er 10-leddete med en kort klubbe, hannen har forlengede for-føtter og to tenner på yttersiden av forleggen.

Levevis 
Nesten ingenting er kjent om biologien til disse billene, som lever i relativt lavtliggende områder (under 1500m).

Utbredelse 
En av artene lever i Den dominikanske republikk (og muligens på Cuba), de øvrige fire er utbredt fra Mexico i nord til det sørlige Brasil og Bolivia i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Mimeoma Casey, 1915
 Mimeoma acuta (Arrow, 1902)
 Mimeoma englemanni Ratcliffe, 1977
 Mimeoma maculata (Burmeister, 1847)
 Mimeoma nigra Endrödi, 1979
 Mimeoma signatoides (Höhne, 1923)

Kilder 
 Generic Guide to New World Scarab Beetles - genus Mimeoma

Eksterne lenker 
 
 Dynastidae du monde- sjekkliste over artene 

Hornbiller
Biller formelt beskrevet i 1915
Benjamin Zephaniah

Benjamin Obadiah Iqbal Zephaniah (født 15. april 1958 i Birmingham) er en britisk lyriker og forfatter av romaner og ungdomsbøker. Han ble i 2008 regnet med som nr 48 blant Storbritannias 50 viktigste etterkrigsforfattere, og han er også kjent for å ha frasagt seg utnevnelse til offiser av Order of the British Empire i 2003, i protest mot Irakkrigen.<ref name="ZephaniahNov272003">Zephaniah, Benjamin. "'Me? I thought, OBE me? Up yours, I thought'", The Guardian, 27 November 2003.</ref>

 Liv 
Han vokste opp i et jamaicansk boligområde i Handsworth utenfor Birmingham, med en barbadosfødt far og jamaikansk mor. Han sluttet skolen 13 år gammel. Da hadde han verken lært å lese eller skrive. Hans litterære påvirkning kommer fra rap, annen muntlig poesi og Bibelen.

Hans muntlige framføringer av poesi har samlet stort publikum, og han har gitt ut flere plater. Han har mottatt flere æresdoktorater, også fra University of Birmingham i hjembyen. Han har også vært Writer in residence ved Keats House.

Zephaniah er engasjert i mange politiske spørsmål, som veganer, republikaner, for Amnesty og Animal Liberation Project, til støtte for dysleksi, og som rastafarianer.

 Bøker 
Hans første bokutgivelse var Pen Rhythm (1980) og han fikk suksess med diktsamlingene for ungdom Talking Turkeys (1995), Funky Chickens (1997) og School's Out, Poems Not for School (1997). Han skriver sine dikt etter uttalen av ordene, ikke ortografisk korrekt.

Den første prosaboka var romanen Face (1999), som både leses som ungdoms- og voksenroman. Refugee Boy (2001) skildrer en ung etiopisk flyktning i London. We Are Britain!'' (2002) er en diktsamling for barn, hvor temaet er en oppvurdering av det multietniske britiske samfunnet.

Referanser

Eksterne lenker 
 
 
 
 

Engelske barnebokforfattere
Engelske lyrikere
Personer fra Birmingham
Nikki Haley

Nimrata Nikki Randhawa Haley (født 20. januar 1972 i Bamberg i Sør-Carolina) er en amerikansk politiker. Hun var fra 25. januar 2017 til 31. desember 2018 USAs ambassadør til De forente nasjoner.

Hun var fra 2011 til 2017 Sør-Carolinas guvernør, og er medlem av Det republikanske parti. Hun var Sør-Carolinas første kvinnelige guvernør, og USAs andre indisk-amerikanske guvernør etter Bobby Jindal. Fra 2005 til 2010 satt hun i delstatsforsamlingen i Sør-Carolina.

Liv og virke

Bakgrunn 
Haley ble født i en indisk innvandrerfamilie i Sør-Carolina. Hennes far Ajit Singh Randhawa underviste i biologi ved Voorhees College og hennes mor Raj Kaur Randhawa startet en egen bedrift.  Haley har konvertert fra sikhismen til metodismen. 

Da Haley var fem år gammel meldte hennes foreldre henne til Little Miss Bamberg-tevlingen, men hun ble diskvalifisert ettersom arrangørene ikke kunne avgjøre hvorvidt hun skulle konkurrere mot svarte eller hvite barn.

Haley avla Bachelor of Science i bedriftsøkonomi med innretning mot revisjon ved Clemson University 1994. Etter studiene arbeidet hun som revisorøkonom innen hun ble politiker.

Politisk karriere 
Mellom 2005 og 2011 satt Haley som representanthuset for Lexington County i South Carolina. Den 14. mai 2009 tillkjennegav hun at hun stilte opp som kandidat for det republikanske parti i guvernørvalget 2010 i South Carolina. Haley vant valget den 2. november 2010 etter å ha beseiret demokratenes kandidat Vincent Sheheen. I og med seieern ble Haley den første kvinnelige guvernøren i South Carolina. I kampanjen ble hun støttet av såvel Mitt Romney som Sarah Palin og Tea Party-bevegelsen. Haley vant guvernørvalget også i 2014 og ble dermed gjenvalgt som guvernør i South Carolina.

I forbindelse med presidentvalget i 2012 ble Haley diskutert som en potensiell visepresidentkandidat til den republikanske presidentkandidaten Mitt Romney.

Den 23. november 2016 meddelte USAs påtroppende president Donald Trump at han hadde valgt å nominere Haley til å bli USAs FN-ambassadør i sitt kabinett. Haley ble godkjent av senatet den 24. januar 2017 og tiltrådte den 25. januar 2017 som FN-ambassadør.

Referanser

Eksterne lenker 
 
 
 
  Governor Nikki Haley - nettside
  Nikki Haley for Governor - valgkampside

Guvernører i Sør-Carolina
Ambassadører fra USA
USAs FN-ambassadører
Donald Trumps regjering
Personer fra Bamberg County i Sør-Carolina
Stig Myrseth

Stig Roar Myrseth (født 22. november 1972 i Harstad) er en norsk aksjeforvalter og leder for aksjehandel hos teknologiselskapet Opera. I 2011 startet han forvaltningsselskapet Dovre Forvaltning, som står bak verdens første innsidefond, Dovre Inside Nordic.

Tidlige år 
Myrseth fullførte videregående skole i Harstad i 1991 med karakteren seks i alle fag. I 1991 vant han sølvmedalje i Kjemiolympiaden i Łódź. Han begynte på kjemilinjen på Universitetet i Tromsø, men forlot studiene kort tid etter for å begynne på opplæring som finansanalytiker.

Karriere i finans 
Myrseth vant tidsskriftet Økonomisk Rapports ekspertkonkurranse «Børsspeilet» åtte år på rad, fra 2003 til bladet ble nedlagt i 2010. Nyttårsutgaven av Finansavisen 31. desember 2010 hadde et hovedoppslag om Myrseth. Artikkelen bar tittelen «Knuste Oslo Børs i 2010: Norges beste aksjeplukker».

Myrseth har startet flere selskaper innen finanssektoren. Da han startet Orion Securities i Norge i 1999, skal han ha vært den yngste nordmannen til å starte et meglerhus noensinne. Han arbeidet deretter som analysesjef for Terra Markets, og etablerte Dovre Forvaltning i 2011. I 2018 forlot han Dovre forvaltning for å bli administrerende direktør for Kryptovault, et selskap som skulle utvinne kryptovaluta på et industriområde utenfor Hønefoss.

I 2019 fusjonerte Dovre Forvaltning med Fintech-selskapet Huddlestock, og Myrseth ble administrerende direktør (CEO) for det nye selskapet. Året etter ble Dovre Forvaltning solgt av Huddlestock, og Stig Myrseth ble ansatt som leder for forvaltning og aksjehandel hos Opera som en del av salget.

Referanser

Eksterne lenker 
  

Norske forretningsfolk
Personer fra Harstad kommune
FotballXtra

FotballXtra er et norsk sportsprogram om fotball som har gått på TV 2 siden 1998. Programmet gikk først på hovedkanalen på TV 2 og fra 2016 på TV 2 Sport. Programmet tar for seg serierundene i Tippeligaen og Adeccoligaen mens de blir spilt. Programmet har siden 2018 blitt ledet av Marius Skjelbæk. Tidligere ble programmet i mange år ledet av Davy Wathne. Andre programledere inkluderer Jan-Henrik Børslid og Erik Thorstvedt.

FotballXtra har et diskusjonspanel som blant annet har inkludert fotballprofiler som Daniel Nannskog, Mini Jakobsen, Petter Myhre, Siri Nordby og Ole Martin Årst. Ivar Hoff, Ernst A. Lersveen, Raymond Kvisvik, Ole Martin Årst, Jesper Mathisen, Solveig Gulbrandsen, Steffen Iversen og tidligere landslagssjef Egil Olsen.

Andre varianter 
Høsten 2012 kom en variant kalt FotballXtra Europa på skjermen. Dette programmet ble ledet av Asbjørn Myhre og Davy Wathne og har fokus på Mesterligaen og Europaligaen. Gjestene er de samme som i de ordinære sendingene av Fotballxtra, men av og til med folk som Trevor Morley, Ragnar Liaskar og Morten Langli i panelet. 

Etter at det kun ble lov å sende en kamp fra Premier League runden klokken 16.00 på lørdager, opprettet TV2 kanalen Fotballxtra England, med forskjellige eksperter og Jan-Henrik Børslid som programleder.

Referanser

Eksterne lenker 

 FotballXtra hos TV2.no 

TV-produksjoner på norsk TV 2
Norske sportsprogrammer på TV
Fotballkultur
Norske TV-serier fra 1990-årene
Norske TV-serier fra 2000-årene
Norske TV-serier fra 2010-årene
Norske TV-serier fra 2020-årene
Augoderia

Se systematisk inndeling

Augoderia er en slekt av biller som hører til gruppen hornbiller i familien skarabider (Scarabaeidae).

Utseende 
Middelsstore, ovale biller med høyt hvelvet kropp. I alle fall en av artene er brungul med svart hode. Hodet mangler knøler eller horn, oversiden er naken, knapt synlig punktert, men noe matt på grunn av mikroskulptur.

Utbredelse 
Slekten er utbredt i Sør-Amerika der den er kjent fra Fransk Guyana, Venezuela, Brasil, Peru og Bolivia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Augoderia Burmeister, 1847
 Augoderia boliviana Endrödi, 1981
 Augoderia freyi Endrödi, 1967
 Augoderia ginglarisi Ponchel, 2009
 Augoderia nitidula Burmeister, 1847

Kilder 
 Generic Guide to New World Scarab Beetles - genus Augoderia

Eksterne lenker 
 
 Dynastidae du monde- sjekkliste over artene 

Hornbiller
Dyr formelt beskrevet i 1847
Sør-Amerikas insekter
Surutu

Se systematisk inndeling

Surutu er en slekt av biller som hører til gruppen hornbiller i familien skarabider (Scarabaeidae).

Utseende 
Ganske store (35-40 millimeter), svarte biller med noe avflatet kropp. De er blant de største medlemmene i gruppen Cyclocephalini. Hannens for-føtter er forstørret. Som vanlig for Cyclocephalini mangler de horn eller knøler på hodet, slik de fleste andre hornbiller har.

Levevis 
Artene er regnet som sjeldne, og lite er kjent om dem.

Utbredelse 
Slekten er utbredt i Sør-Amerika (i alle fall fra Rondônia, Brasil).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Cyclocephalini 
 Slekten Surutu Martínez, 1955
 Surutu dytiscoides Martínez, 1955
 Surutu fenni Ratcliffe, 1981
 Surutu hesperius Ratcliffe, 1981
 Surutu schulzei Endrödi, 1975
 Surutu seabrai Andretta & Martínez, 1956

Kilder 
 Generic Guide to New World Scarab Beetles - genus Surutu

Eksterne lenker 
 
 Dynastidae du monde- sjekkliste over artene 

Hornbiller
Biller formelt beskrevet i 1955
Brasils insekter